Si vo vesmíre sám?
Alebo si so všetkým spojený?
V prvom rade si časťou skupiny cicavcov, ktorá je stále veľmi mladá,
no už dokáže robiť YouTube videá
a stavať Veľké hadrónové urýchľovače!
Tiež sme rozštiepili atóm a vymysleli Pokémonov.
Pochádzame s prastarej formy života,
ktorá sa objavila pred tri a pol miliardami rokov.
Máme pocit, že našu planétu ovládame, no v skutočnosti to nie je pravda.
Jeden malý asteroid alebo kreatívny vírus je všetko, čo je treba k tomu,
aby sme boli kompletne vyhubení!
Ľudstvo sa považuje za schopné túto planétu zničiť,
ale aj so všetkými našimi nukleárnymi hračkami
by sme pravdepodobne spôsobili iba veľké masové vymieranie.
Možno by sme dokázali zahubiť 90% všetkého živého na Zemi.
Veľká moc!
O pár miliónov rokov neskôr by bol život všade naspäť.
Väčšina mikroskopického života a života pod povrchom
by pravdepodobne nebola ani veľmi narušená.
V rámci geologickej časomiery je náš dopad na Zem
do istej miery smiešny.
V skutočnosti nie sme tak mocní.
Žijeme na tomto malom vlhkom kameni, ktorí sa rúti vesmírom,
nasledujúc obrovskú guľu horiacej plazmy.
Jedného dňa táto guľa plazmy prestane horieť
a veľmi pravdepodobne nás počas toho zabije.
Ak prežijeme smrť Slnka a kolonizujeme Galaxiu,
mohli by sme teoreticky prežiť,
kým vo vesmíre nezhasne posledná hviezda.
Potom sa život stane celkom nemožný.
Dobre, takže všetko má svoj koniec.
Kam ťa to stavia ako jedinca?
V jednom okamihu svojho života, približne asi na pol hodiny,
si bol iba jednou bunkou v maternici svojej matky.
Tvor veľkosti 0,1 mm.
Dnes sa skladáš z približne 50 biliónov buniek.
50 biliónov neskutočne zložitých malých biologických strojov,
ktoré sú oveľa väčšie a zložitejšie ako priemerná baktéria!
Fungujú podľa fyzikálnych a chemických zákonov,
používajú mikrostroje na stavbu bielkovín, menia využiteľnú energiu, trávia potravu,
prenášajú zdroje a informácie, alebo sa rozmnožujú.
Komunikujú, kopírujú sa, páchajú samovraždu, bojujú proti votrelcom
a vykonávajú super-špecializované úlohy pre vyšší cieľ udržať ťa nažive
aby si mohol mať deti.
Ale kde je v tom tá "ty" časť, ak si zložený z biliónov malých vecí?
Základná informácia pre "ty" je uložená v DNA;
molekule, ktorá kóduje genetické inštrukcie
používané pri vývoji a fungovaní všetkých známych živých tvorov.
Ak by si ju rozmotal, mala by 2 metre!
Ak skombinuješ všetky vlákna DNA zo všetkých svojich buniek,
dostaneš vlákno, ktoré by dočiahlo zo Zeme na Pluto a späť.
To je veľmi ďaleko!
A tvoja DNA je priamym spojením s tvojim úplne prvým predkom.
Porozmýšľaj o tom chvíľu:
v každej bunke tvojho tela je malé vlákno materiálu,
ktoré je tu v rôznych formách viac ako 3,4 miliardy rokov.
Vyvíja sa, mutuje, je nekonečne krát kopírované,
ale priamo ťa spája s prvou žijúcou bytosťou na tejto planéte.
Dalo by sa povedať, že si sa "dotkol" každej živej veci,
ktorá prišla pred tebou, svojou DNA.
Ale si viac ako tvoja DNA.
Tvoje telo sa skladá zo siedmich oktiliónov atómov.
To je sedem miliárd miliárd miliárd (7 krát 10 na 27).
Približne 97% hmoty ľudského tela sa skladá len z troch prvkov:
kyslíka, uhlíka a vodíka.
Kyslík a vodík tvoria predovšetkým vodu,
ktorá tvorí približne 60% váhy tela.
Uhlík je pravdepodobne najdôležitejší prvok pre život.
Ľahko sa viaže s inými atómami, čo umožňuje tvorbu dlhých,
zložitých reťazcov molekúl, ktoré tvoria tvoju pevnú časť.
Zostávajúcich 7 % je prehliadkou periodickej tabuľky prvkov:
dusík, vápnik, fosfor, draslík, síra, sodík, chlór, horčík,
železo, fluór, zinok, meď, jód, selén, chróm, mangán,
molybdén, kobalt, lítium, stroncium, hliník, kremík, olovo, vanád,
arzén a bróm...uf!
Mimochodom, to tiež znamená, že si polpercentný metalista,
bez ohľadu na tvoj obľúbený hudobný žáner.
Tak či onak, tieto prvky majú rôzne funkcie, ako napríklad
transport kyslíka, stavbu kostí a bunkových štruktúr,
prenášanie signálov, urýchľovanie chemických reakcií a mnoho ďalších.
Tvoje telo sa neustále mení.
Každých 16 dní je 75% "teba" nahradených,
pretože za tento čas zdravý človek vymení 100% svojej vody.
Každý rok je 98% tvojich atómov vymenených za iné
a každých 5 rokov takmer všetky atómy, ktoré tvoria tvoje telo
tu pred piatimi rokmi neboli.
Takže sa môžeš označiť za dočasnú zbierku atómov.
Ale odkiaľ tieto atómy sú?
Keď vznikol vesmír, na začiatku obsahoval najmä atómy vodíka a hélia.
Počas milénií vznikli veľké oblaky plynu, ktoré sa postupne zahusťovali,
až kým gravitačne neskolabovali, a nezrodili tak prvé hviezdy.
V jadrách týchto hviezd
sa v extrémnych podmienkach vodík menil na hélium.
Po miliónoch rokov sa vodík vyčerpal
a hviezdy začali umierať.
V super extrémnych podmienkach boli všetky dodnes známe prvky
vytvorené v tom zlomku sekundy, keď hviezdy zomreli a vybuchli ako supernovy.
Väčšinu svojho obsahu rozprášili do vesmíru,
pričom ich jadrá skolabovali a premenili sa na čierne diery.
Všetky tieto prvky kto vie ako dlho cestovali vesmírom.
Až kým nedorazili do iného oblaku, ktorý pomaly vytváral novú hviezdu -
- naše Slnko.
Tieto prvky, ktoré kedysi boli vnútornosťami hviezd,
vytvorili planéty a našli si svoju cestu na Zem,
kde sa stali súčasťou vzniku života.
Takže sme priamo spojení s prvými hviezdami vo vesmíre.
Sme súčasťou tohto vesmíru.
Myšlienka priameho spojenia človeka a nekonečného vesmíru
je skutočne dychberúca.
Nevieme , čo to všetko znamená, alebo či to vôbec niečo znamená.
Vieme, že sme vytvorení z malých častí, ktoré nás spájajú
so všetkým vo vesmíre, so začiatkom všetkého.
Je v tom skrytá pekná myšlienka:
Nie si sám; nikdy si nebol a nikdy nebudeš.
SK titulky: Martin Polakovič